SPALI ลุยเปิด “ศุภาลัย เบลล่า นครราชสีมา” มูลค่า 760 ลบ.
SPALI ลุยเปิด "ศุภาลัย เบลล่า นครราชสีมา" มูลค่า 760 ลบ. พื้นที่โครงการ 42 ไร่ เปิดจอง 23-24 ก.ย.นี้
20 ก.ย. 2560

นายบุญชัย ชัยอนันต์บวร ผู้ช่วยกรรมการผู้จัดการ สายงานโครงการภูมิภาค 2 บริษัท ศุภาลัย จำกัด (มหาชน) หรือ SPALI เปิดเผยว่า จังหวัดนครราชสีมา มีศักยภาพในการเติบโตสูง ทั้งทางด้านการค้า การลงทุน และการท่องเที่ยว อีกทั้งในอนาคตยังมีการเชื่อมโยงเส้นทางคมนาคม โครงการรถไฟความเร็วสูง เส้นทางกรุงเทพฯ-แก่งคอย-นครราชสีมา คาดว่าจะส่งผลให้ความต้องการที่อยู่อาศัยสูงขึ้น
โดยหลังจากที่บริษัทฯ ได้เข้าไปลงทุนอสังหาฯ มาแล้ว 2 โครงการ ซึ่งได้รับกระแสตอบรับดี เป็นที่น่าพอใจ ล่าสุดเตรียมพร้อมเปิดโครงการใหม่ “ศุภาลัย เบลล่า นครราชสีมา” ประกอบด้วย บ้านเดี่ยว, บ้านรุ่นใหม่ และทาวน์โฮมใหม่ สไตล์โมเดิร์น 2 ชั้น 3-4 ห้องนอน 2-3 ห้องน้ำ พื้นที่ใช้สอย 122 – 197 ตร.ม.
ด้านการออกแบบคำนึงถึงอาคารประหยัดพลังงาน โปร่ง สบาย สไตล์โมเดิร์น ใช้วัสดุที่เป็นมิตรกับสิ่งแวดล้อม ราคาเริ่มต้น 1.89 ล้านบาท กำหนดเปิดจองในวันที่ 23-24 กันยายน 2560 นี้ ณ สำนักงานขาย
ทั้งนี้ โครงการดังกล่าวมีมูลค่า 760 ล้านบาท บนพื้นที่โครงการ 42 ไร่ ซึ่งนับเป็นโครงการที่ 3 ในจังหวัดนครราชสีมา เพื่อรองรับความต้องการของผู้บริโภค บนทำเลศักยภาพที่มีโอกาสเติบโตอย่างต่อเนื่องทั้งในปัจจุบันและอนาคต เนื่องจากเดินทางสะดวก สามารถเชื่อมต่อทุกการเดินทางบนถนนมิตรภาพและ ถนนเลี่ยงเมืองบายพาสไปยังจังหวัดต่างๆ แวดล้อมด้วยสิ่งอำนวยความสะดวกครบครัน ทั้งห้างสรรพสินค้า แหล่งการศึกษา และแหล่งราชการ